Baibel Long Intenet | NEW WORLD TRANSLATION OF THE HOLY SCRIPTURES (1984 EDITION)
Would you like to read this article in %%?
Filipai 2:1-30
2 Sapos yupela i gat pasin bilong strongim bel olsem ol Kristen i save mekim, na pasin bilong mekim gut bel bilong ol arapela wantaim pasin laikim, na pasin bilong tingim narapela narapela, na laikim tumas narapela, na pasin sori,2 orait yupela i mekim amamas bilong mi i pulap tru. Olsem, yupela i mas i gat wankain tingting na wankain pasin laikim, na stap wanbel na holim wanpela tingting tasol.3 Na yupela i no ken kros o hambak. Nogat. Yupela i mas daunim yupela yet na tingim olsem ol arapela i winim yupela.4 Yupela i no ken tingim ol samting bilong yupela yet tasol, nogat. Yupela i mas tingim tu ol samting bilong ol arapela.5 Yupela i mas holim wankain tingting olsem Krais Jisas tu i bin holim.6 Maski em i stap olsem God, em i no tingting liklik long kisim namba, olsem em i mas i gat wankain namba olsem God.7 Nogat. Em i lusim olgeta samting em i bin holim na em i kamap olsem wanpela wokboi. Na em i kamap wanpela man bilong graun.8 Na tu, taim em i lukim olsem em i kamap wankain olsem ol man, em i daunim em yet na i bihainim tok i go inap long em i dai, yes, inap long em i dai long diwai pos.*9 Long dispela as tasol God i givim bikpela namba moa long em na i givim em wanpela nem i winim olgeta arapela nem.10 Na bai olgeta i ken brukim skru long nem bilong Jisas, em olgeta long heven na long graun na aninit long graun.11 Na olgeta maus i ken tokaut long ai bilong ol man olsem Jisas Krais em i Bikpela, na dispela i ken givim glori long God Papa.12 Ol pren bilong mi, oltaim yupela i save bihainim tok, i no long taim mi kam i stap wantaim yupela tasol, nogat, yupela i mekim moa yet long nau tu taim mi no stap wantaim yupela. Olsem na long wankain pasin yupela i mas wok long mekim olgeta samting yupela inap long mekim bai God i ken kisim bek yupela, na yupela i mas mekim wantaim pret na guria.13 God i mekim samting em i amamas long en, em i kirapim laik bilong yupela na i strongim yupela long mekim ol samting em yet i laikim.14 Long olgeta samting yupela i mekim, yupela i mas sakim yet pasin bilong toktok planti na tok pait.15 Na bai yupela i no gat asua na yupela i stap klin. Na yupela bai stap ol pikinini bilong God i no gat rong namel long lain pipol i nogut na i kranki tru. Yupela i stap olsem lait namel long ol long dispela graun.16 Yupela i mas holim strong tok bilong laip. Olsem na long de bilong Krais, mi inap amamas olsem mi no bin ran nating o hatwok nating.17 Maski sapos mi givim mi yet olsem ofa bilong wain em ol i kapsaitim antap long dispela sakrifais i makim wok bilong helpim ol manmeri, em bilip bilong yupela i kirapim yupela tu long mekim olsem, mi belgut na amamas wantaim yupela olgeta.18 Na long wankain pasin yupela tu i mas belgut na amamas wantaim mi.19 Sapos Bikpela Jisas i laik, orait i no longtaim na mi bai salim Timoti i kam long yupela, na mi bai belgut taim mi harim ol stori bilong yupela.20 Mi no gat narapela man i gat wankain pasin olsem em, bai em i tingim tru yupela.21 Olgeta arapela i tingim ol samting bilong ol yet na ol i no tingim ol samting bilong Krais Jisas.22 Tasol yupela i save olsem Timoti i bin kamapim ples klia olsem em inap tru long mekim wok. Em i bin wok hat wantaim mi bilong helpim gutnius, wankain olsem pikinini i wok wantaim papa.23 Olsem na em i dispela man mi laik salim i kam long yupela. Mi bai salim em i kam taim mi save pinis long wanem samting bai kamap long mi.24 Sapos Bikpela i laik, mi bilip olsem i no longtaim na mi yet bai kam long yupela.25 Tasol mi ting mi mas salim Epafroditus i kam long yupela. Em brata na wanwok na wansoldia bilong mi, na em man yupela i bin salim i kam bilong i stap wokman bilong helpim mi.26 Em i laik tru long lukim yupela olgeta na bel bilong em i hevi, long wanem, yupela i bin harim olsem em i sik.27 Tru tumas, sik i painim em na klostu em i laik i dai. Tasol God i bin marimari long em, na i no long em tasol, nogat. God i marimari long mi tu, em i no laik dabolim bel hevi bilong mi.28 Olsem na mi salim em i kam hariap, na taim yupela i lukim em yupela inap amamas gen na bai mi no ken bel hevi tumas.29 Olsem na yupela i mas amamas na welkamim em olsem yupela i save mekim long ol man i bihainim Bikpela. Na no ken lusim pasin bilong tingim tru ol kain man olsem.30 Long wanem, em i mekim wok bilong Bikpela na klostu em i dai. Em inap kisim bagarap tasol em i no tingim laip* bilong em yet. Nogat. Em i laik givim sampela helpim long mi, em yupela yet i no inap givim.
tpi_Latn eng_Latn fij_Latn tpi_Latn